OpenLLM-France/wikimedia huggingface dataset:
# Rogério Lantres de Carvalho

Rogério Lantres de Carvalho (7 de desembre de 1922-8 de desembre de 2019), conegut com a Rogério Pipi, fou un futbolista portuguès de la dècada de 1940.
Fou 15 cops internacional amb la selecció portuguesa. Pel que fa a clubs, defensà els colors de SL Benfica.

## Palmarès

Benfica
* Primeira Liga: 1942-43, 1944-45, 1949-50
* Taça de Portugal (6): 1942-43, 1943-44, 1948-49, 1950-51, 1951-52, 1952-53
* Copa Llatina: 1949-50

## Referències

* ↑ «ForaDeJogo.net - Rogério Pipi (Rogério Lantres de Carvalho)». [Consulta: 15 desembre 2019].
* ↑ Bicampeões para a história (en portuguès). Portugal: Impresa Publishing, maig 2015, p. 42.
# Damaturu

Damaturu és una ciutat i una Àrea de Govern Local (LGA) de l'estat de Yobe a Nigèria. És capital de l'estat de Yobe i de l'emirat tradicional de Damaturu. La població de la LGA al cens del 2006 era de 88.014 habitants i la superfície és de 2.366 km². La mateixa ciutat té una població (estimació del 2007) de 44.268 habitants.
El 16 de juny de 2013, Damaturu fou atacada per Boko Haram, i altre cop el 26 d'octubre de 2013; un atac encara més fort es va produir l'1 de desembre de 2014.

## Referències

* ↑ «The World Gazetteer». Arxivat de l'original el 2011-08-08. [Consulta: 4 abril 2007].
# Apistogramma payaminonis

Apistogramma payaminonis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Sud-amèrica: conca del riu Amazones.

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander S. O.: A taxonomic study of the genus Apistogramma (Regan, 1913), with a revision of the brazilian and peruvian species (Teleostei: Percoidei: Cichlidae). Bonner Zoologische Monographien Núm. 14 : 1-152. Any 1980.
* Kullander, S.O. 1986. Cichlid fishes of the Amazon River drainage of Peru. Swedish Museum of Natural History, Estocolm, Suècia, 431 pp.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hanbi

Hanbi, Hanbu o Hanpa és, segons la mitologia sumèria i accàdia, un déu del mal, rei de tots els esperits malignes, i pare de Pazuzu i Huwawa. Sembla que el va crear el déu An.

## Referències

* ↑ Saggs, H. W. F. The greatness that was Babylon : a survey of the ancient civilization of the Tigris-Euphrates Valley. Nova York: New American Library, 1962, p. 292.
# Rogy

Rogy és un municipi francès situat al departament del Somme i a la regió dels Alts de França. L'any 2007 tenia 140 habitants.

## Demografia
### Població

El 2007 la població de fet de Rogy era de 140 persones. Hi havia 45 famílies de les quals 12 eren unipersonals (12 homes vivint sols), 4 parelles sense fills i 29 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 49 eren l'habitatge principal de la família, 10 eren segones residències i 3 estaven desocupats. Tots els 63 habitatges eren cases. Dels 49 habitatges principals, 44 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 4 en tenien tres, 14 en tenien quatre i 29 en tenien cinc o més. 39 habitatges disposaven pel capbaix d'una plaça de pàrquing. A 21 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rogy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 8 |
| 4 | 60 a 64 | 0 |
| 8 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 82 persones, 61 eren actives i 21 eren inactives. De les 61 persones actives 57 estaven ocupades (35 homes i 22 dones) i 4 estaven aturades (1 home i 3 dones). De les 21 persones inactives 5 estaven jubilades, 8 estaven estudiant i 8 estaven classificades com a «altres inactius».

### Activitats econòmiques

L'any 2000 a Rogy hi havia 3 explotacions agrícoles que ocupaven un total de 318 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Rogy a l'INSEE.
* Évolution et structure de la population Fitxa amb el detall de dades de Rogy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Coll de Comalesbienes

El Coll de Comalesbienes és una collada que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El coll està situat a 2.818,2 metres d'altitud, entre els Crestells de Colieto (SE) i la Punta Alta de Comalesbienes (O); comunica la Vall de Colieto (NE) i la Vall de Comalesbienes (SO).

## Referències

* ↑ ICC - Institut Cartogràfic de Catalunya. Coll de Comalesbienes. [Consulta: 21/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Rabeig del Cavall

El Rabeig del Cavall és un torrent afluent per la dreta del Cardener.

## Termes municipals

Municipis :
| | Longitud (en m.) | % del recorregut |
| Per l'interior del municipi de Lladurs | 23 | 4,7% |
| Per l'interior del municipi de Navès | 67 | 95,3% |

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Papió sagrat

El papió sagrat o babuí sagrat (Papio hamadryas) és un papió de regions àrides que viu a banda i banda de la mar Roja i la Banya d'Àfrica (Djibouti, Etiòpia, Eritrea i Somàlia). Probablement fou introduït a la península Aràbiga per navegants del Iemen.
Aquesta espècie de papió era sagrada per als antics egipcis. El papió sagrat és una de les representacions del déu Thoth.

## Referències

* ↑ «babuí». Diccionari de la llengua catalana de l'IEC. Institut d'Estudis Catalans.
# Rogàtaia Balka

Rogàtaia Balka (en rus: Рогатая Балка) és un poble (un possiólok) del krai de Stàvropol, a Rússia, que el 2017 tenia 2.174 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Chenonceaux

Chenonceaux és un municipi de la regió del Centre - Vall del Loira, departament de l'Indre-et-Loire.
En aquesta població hi ha el famós Castell de Chenonceau, un dels Castells del Loira.
* Estació de Chenonceaux
* L'església de Saint-Jean-Baptiste
# Coll de Conflent

El Coll de Conflent és una collada pirinenca que es troba a 2.177,5 metres d'altitud. Comunicava el poble d'Os de Civís, amb la resta del seu terme municipal, les Valls de Valira, a l'Alt Urgell.
Es troba a ponent d'Os de Civís, a llevant de les Bordes de Conflent. És al sud-est del Bony de Salòria i de la Pala de Salòria, i al nord-oest del Bony de Trescul.
És, de fet, un dels pocs punts de comunicació d'Os de Civís amb la resta del seu terme municipal sense passar per Andorra, però no és gaire en ús atès que el camí a través d'Andorra és molt més accessible.

## Enllaços externs

* Institut Cartogràfic de Catalunya
# Ramon Romaní i Puigdengolas

Ramon Romaní i Puigdengolas (Capellades, 1846 - 1898) va ser un empresari català, introductor de noves tecnologies en el sector de la fabricació de paper, i un dels protagonistes de la Revolució Industrial de Catalunya.
Fou membre de la nissaga Romaní, una família procedent de terres gironines que s'establí a Capellades en la dècada de 1620. Els Romaní van ser pioners en la creació de molins paperers, i en el segle xviii van afegir a la seva producció una filigrana amb el dibuix de la planta de romaní.

## Biografia

Ramon Romaní i Puigdengolas va néixer a Capellades el 1846, fill d'Antoni Romaní i Tarrés i net de d'Antoni Romaní i Tort, empresaris paperers. La seva empresa Hijos de Romaní y Tarrés fou una de les primeres 4 a introduir la màquina Picardo, italiana, que suposava una tecnologia intermèdia entre la fabricació manual i la fabricació continua de paper. La màquina va ser importada gràcies a un privilegi emès el 24 d'agost de 1877. Aquesta màquina elaborava mecànicament les fulles una a una i eliminava la mà d'obra especialitzada.
Tant ell com el seu pare també van fer inversions en la producció de cotó. Ramon Romaní va fabricar cartró per a la indústria tèxtil que fins aleshores es comprava a l'estranger. Va ser un dels defensors del traçat ferroviari de via estreta entre Igualada i Martorell, que finalment s'imposà al traçat entre Igualada i Sant Sadurní d'Anoia, posant-se en funcionament el 1893.
A finals del segle xix va ocupar la presidència del Foment del Treball Nacional i de la Liga Nacional de Productores.
En el sostre d'una sala de la seva fàbrica hi va fer pintar 4 personalitats catalanes que representaven la Música, la Pintura, el Teatre i la Literatura. Aquesta darrera era representada per una efígie del seu amic Jacint Verdaguer. Ell i Verdaguer van formar part de la Junta de l'Exposició Universal de Barcelona de 1888. L'escultor Eusebi Arnau fou autor de retrats de tots dos.

## Referències

* ↑ Fàbriques i empresaris. Els protagonistes de la revolució industrial a Catalunya
* 1 2 3 4 5 6 7 MIQUEL GUTIÉRREZ I POCH, Redes en la génesis y desarrollo de un distrito papelero catalán: el caso de Capellades (siglo XIX) Arxivat 2011-04-09 a Wayback Machine.
* 1 2 «Biografies anoienques». Arxivat de l'original el 2016-02-04. [Consulta: 4 abril 2011].
* ↑ Miscellanea Aqualatensia, Miquel Gutiérrez i Poch, El perill de l'oblit: la indústria tèxtil a Capellades (1800-1913)
* 1 2 3 ANTONI BOADA, Verdaguer i els seus amics de la comarca de l'Anoia
# Apoflegmatisme

Els apoflegmatismes, en la medicina premoderna, eren medicaments mastegats per allunyar la flegma i els humors del cap i el cervell. Aquests tractaments van ser anomenats apoflegmàtics. D'aquesta mena, el tabac es considerava excel·lent, excepte pel dany que fa a les dents. Es deia que Sage tenia gairebé les mateixes virtuts sense els mateixos defectes.

## Etimologia

La paraula prové del grec ἀπὸ i φλέγμα ("inflamació, calor") .

## Referències

* ↑ Howard. . ALEX. HOGG, AT THE KING'S ARMS, No. 16, 1790, p. 143 (THE NEW ROYAL CYCLOPAEDIA; OR, MODERN UNIVERSAL DICTIONARY OF Arts and Sciences: ON ENTIRE NEW AND APPROVED PLAN, AND INCLUDING ALL THE Modern Discoveries and Latest Improvements on the Various Subject. CONTAINING A NEW, FULL ... DIGEST AND DISPLAY OF THE WHOLE Theory and Practice of the Liberal and Mechanical Arts, AND ALL THE VARIOUS RESPECTIVE SCIENCES, HUMAN AND DIVINE. Alphabetically Arranged, and Digested in the Most Complete, Regular, and Systematical Manner. Together with Full, Clear, and Satisfactory EXPLANATIONS of ALL THE VARIOUS DETACHED PARTS OF KNOWLEDGE, ACCORDING TO THE BEST AND MOST RESPECTABLE AUTHORITIES. Comprizing a Regular and General Course of ANCIENT AND MODERN LITERATURE, From the Very Earliest Ages of the World, Down to the Present Time. Including All the Latest DISCOVERIES and IMPROVEMENTS in the Various Branches of the ARTS and SCIENCES, PARTICULARLY Acoustics ... Zoology, &c. &c. &c. The Whole Entirely Freed from the Many Errors ... of Other Writers on the Various Subject; And Forming a More METHODICAL, INTELLIGENT, and COMPLETE REPOSITORY of GENERAL and UNIVERSAL KNOWLEDGE, Than Any Other Cyclopaedia ... in the English Language. Illustrated with Near Two Hundred Very Large Superb COPPER-PLATES, Accurately Descriptive of All the Numerous and Various Important Subjects to which They Refer. IN THREE LARGE HANDOSME VOLUMES).
# Paporotno

Paporotno (en rus: Папоротно) és un poble de l'óblast de Nóvgorod, a Rússia, segons el cens del 2011 tenia un habitant.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Tlanalapa (municipi)

Tlanalapa és un municipi de l'estat d'Hidalgo. Tlanalapa és el cap de municipi i principal centre de població d'aquesta municipalitat. Aquest municipi és a la part sud-occidental de l'estat d'Hidalgo. Limita al nord amb els municipis de Cempoala i Francisco I Madero, al sud amb el municipi de Apan, a l'est amb Estat de Mèxic, l'oest i a l'est amb Tepeapulco.

## Vegeu també

* Municipis d'Hidalgo

## Referències

* ↑ Monografia municipal de Tlanalapa Arxivat 2018-03-21 a Wayback Machine. (castellà)
# Chenopodium berlandieri

Chenopodium berlandieri, (en anglès pitseed goosefoot, huauzontle, i lamb's quarters), és una espècie de planta herbàcia anual amarantàcia. El seu nom científic és un homenatge al naturalista francès Jean-Louis Berlandier.
És planta nativa d'Amèrica del Nord des d'Alaska a Michoacán, Mèxic. És de creixement ràpid i pot arribar a fer 3 m d'alt.
És considerada com una mala herba però els amerindis se n'alimentaven com un pseudocereal, similar a l'estretament relacionada quinoa C. quinoa. Encara es continua cultivant a Mèxic com a verdura de fulla i pels seus brots florals.

## Taxonomia

Aquesta espècie inclou dues subespècies: el tipus biològic, és a dir, la subespècie C. b. ssp. berlandieri i la C. b. ssp. nuttalliae. La darrera també rep els noms indífgenes de huauzontle, huauthili i el nom en anglès de Nuttall's goosefoot, la subespècie domesticvada cultivada a Mèxic té una reducció substancial del gruix de la testa.
L'espècie tipus inclou aquestes varietats biològiques:
* C. b. ssp. berlandieri var. berlandieri
* C. b. ssp. berlandieri var. boscianum
* C. b. ssp. berlandieri var. bushianum (Bush's goosefoot)
* C. b. ssp. berlandieri var. macrocalycium
* C. b. ssp. berlandieri var. sinuatum
* C. b. ssp. berlandieri var. zschackii (Zschack's goosefoot)
Addicionalment els tres importants cultivars de la subespècie C. b. nuttalliae són are:
* 'Huauzontle' - cultivat pels brots florals.
* 'Chia' - cultivat pel seu gra.
* 'Quelite' - cultivat per les seves fulles.

## Domesticació

C. berlandieri és una de les plantes que van ser cultivades en la prehistòria paleoíndia i el període Woodland (Woodland period) a l'est d'Amèrica del Nord formant part del Eastern Agricultural Complex. Les evidències arqueològiques mostren que es cultivava ja cap al 6500 aC. Les primeres evidències de domesticació s'han trobat a Kentucky oriental. Es va deixar de cultivar en aquesta regió cap a l'any 1750. Es creu que aquesta espècie va ser primer domesticada a Mèxic i el seu conreu posteriorment va anar cap al nord

## Referències

* ↑ «BSBI List 2007» (xls). Botanical Society of Britain and Ireland. Arxivat de l'original el 2015-01-25. [Consulta: 17 octubre 2014].
* 1 2 Clemants, Steven E.; Mosyakin, Sergei L.. Flora of North America. 4. Oxford University Press, 2004, p. 294. «Chenopodium berlandieri»
* 1 2 3 4 Smith, Bruce D. «Eastern North America as an Independent Center of Plant Domestication» (PDF) p. 12223–12228, 2006. DOI: 10.1073/pnas.0604335103.
* ↑ «Chenopodium berlandieri» (en anglès). Germplasm Resources Information Network (GRIN). Agricultural Research Service, Department of Agriculture of United States.
* ↑ Wilson, Hugh D.; Heiser Jr., Charles B. «The Origin and Evolutionary Relationships of 'Huauzontle' (Chenopodium nuttalliae Safford), Domesticated Chenopod of Mexico». American Journal of Botany, 66, 2, 1979, p. 198–206. DOI: 10.2307/2442525.
* Everitt, J.H.; Lonard, R.L.; Little, C.R.. Weeds in South Texas and Northern Mexico. Lubbock: Texas Tech University Press, 2007. ISBN 0-89672-614-2
# Hansonoperla cheaha

Hansonoperla cheaha és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: Alabama (els Estats Units).

## Referències

* ↑ Nelson, C.H., 1979. Ann. ent. Soc. Amer. 72:735.
* ↑ uBio (anglès)
* ↑ Kondratieff & Kirchner, 1996. Ann. ent. Soc. Amer. 89(4):503.
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Stoneflies of the United States - Stoneflies of Alabama (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing (anglès)
* ↑ Grubbs, Scott A., 2011. A review of stonefly (Insecta; Plecoptera) taxonomic research in Alabama, with new state records and an updated checklist. Illiesia, 7(2):24-30. «PDF».
* ↑ Flyfishing Entomology - North American Stoneflies (anglès)
* ↑ Stoneflies of the United States - Stoneflies of Cleburne County, Alabama (anglès)
* ↑ NatureServe (anglès)

## Bibliografia

* Stark, B.P., 2004. Perlidae (The stones). Pàgs. 61-148 a B.P. Stark i B.J. Armitage (eds.) The Stoneflies (Plecoptera) of Eastern North America. Vol. II. Chloroperlidae, Perlidae, and Perlodidae (Perlodinae). Bulletin of the Ohio Biological Survey New Series 14. 192 pp.
# Papofòria

Papofòria (Pappophoreae) és una tribu de la subfamília de les poòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Gèneres

* Cottea
* Enneapogon
* Kaokochloa
* Pappophorum
* Schmidtia
# Pare carabasser

El Pare Carabasser és un joc tradicional català de penyores.

## Funcionament

Un jugador fa de pare Carabasser. La resta es numeren.
Comença el pare Carabasser dient:
* El pare Carabasser quan va morir va deixar tantes carbasses (un nombre no més gran que el de la resta de jugadors).
* El qui té aquest nombre dirà:
** Què sis? (en cas que ell tingui el sis) Tantes! (un altre nombre)
I així anar seguint la cadena fins que un diu un nombre no existent o bada i no respon amb prou rapidesa. En aquest cas, paga penyora.

## Referències

* ↑ Pare carbasser al diccionari de l'IEC
* ↑ El pare carbasser Arxivat 2016-12-20 a Wayback Machine. a diversitatludica.cat
* ↑ El pare Carbasser Arxivat 2012-04-13 a Wayback Machine. a xtec.cat
* ↑ Pare Carbasser a l'Enciclopèdia d'Eivissa i Formentera
# August Kundt

August Adolph Eduard Eberhard Kundt (18 novembre 1839, Schwerin, Mecklenburg, Confederació Germànica - 21 maig 1894, Israelsdorf, prop de Lübeck, Imperi Alemany) fou un destacat físic alemany conegut per haver dissenyat el tub de Kundt, un aparell que permet mesurar la velocitat del so en gasos i sòlids.

## Vida

Kundt començà els seus estudis científics a la Universitat de Leipzig, però després anà a la Universitat de Berlín. Al principi es va dedicar a l'astronomia, però sota la influència de Heinrich Gustav Magnus, es passà a l'estudi de la física: Es graduà el 1864 amb una tesi sobre la despolarització de la llum sota la direcció de Magnus. El 1867 es convertí en Privatdozent a la Universitat de Berlín, i l'any següent fou elegit professor de física de l'Institut Politècnic de Zuric; llavors, després d'un any o dos a Würtzburg, fou cridat el 1872 a la nova Universitat d'Estrasburg, on tingué un gran paper en la seva organització, especialment en la part de la construcció de l'Institut de Física. Finalment el 1888 es traslladà a Berlín com a successor de Hermann von Helmholtz en la càtedra de física experimental i la direcció de l'Institut de Física.

## Obra

En el camp de l'acústica desenvolupà un mètode valuós per a la investigació de les ones sonores dins de canonades, basat en el fet que pols finament dividida de licopodi, per exemple, quan es diposita a l'interior d'un tub en el qual s'estableix una columna de vibració d'aire, tendeix a acumular-se en munts en els nodes, la distància entre els quals pot ser mesurada i determinar-ne la longitud d'ona. L'aparell que dissenyà s'anomena tub de Kundt. Una extensió del mètode fa possible la determinació de la velocitat del so en diferents gasos.
En l'estudi de la llum realitzà investigacions en dispersió anòmala, no només en els líquids i vapors, fins i tot en els metalls, que aconseguí obtindre en forma de pel·lícules molt primes per mitjà d'un laboriós procés de deposició electrolítica sobre vidre platinat. També dugué a terme molts experiments en magneto-òptica, i mostrà, el que Faraday havia pogut detectar, la rotació sota la influència de la força magnètica del pla de polarització en certs gasos i vapors.

## Referències

* 1 2 The Editors of Encyclopædia Britannica. «August Kundt». A: Encyclopædia Britannica.
* 1 2 3 «KUNDT, AUGUST ADOLPH EDUARD EBERHARD». A: 1911 Encyclopædia Britannica. 15.